Commando (film)

**Komandos** () je američki akcioni film iz 1985. godine reditelja Marka Lestera sa Arnoldom Švarcenegerom, Vernonom Velsom, Re Don Čong i Alisom Milano u glavnim ulogama.

Predstavljao je jedan od najvećih bioskopskih hitova u svetu 1985. godine i jedan od najpopularnijih filmova u Švarcenegerovoj karijeri.

Godine 2008. je u Rusiji snimljen neslužbeni rimejk pod naslovom *[[Dan D (ruski film)|Dan D]]*.

## Radnja filma

Udovac Džon Matriks je penzionisani pukovnik Američkih specijalnih snaga koji je nekada vodio sopstvenu jedinicu. On je napustio službu kako bi živeo u planini sa svojom ćerkom Dženi. Jednog dana sleće helikopter sa Matriksovim prijateljem majorom Frenklinom Kirbijem, koji ga obaveštava da članovi specijalne jedinice koju je on vodio bivaju ubijani jedan po jedan. Kirbi dodeljuje dva stražara da zaštite Matriksa i njegovu ćerku, međutim napadači koji ubrzo dolaze ubijaju ih, a nakon toga otimaju Matriksa i Dženi. Matriks ubrzo saznaje da kapetan Benet, koji je bio izbačen iz njegove jedinice još uvek živ. Benetov cilj je da kidnapovanjem njegove ćerke primora Matriksa da izvrši politički motivisan atentat koji je naručio Arijus (sebe naziva „El Prezidente“). Arijus je bivši diktator koga je upravo Matriks zbacio sa vlasti. On sada želi da ponovo dođe do nje kako bi upravljao vojnom huntom u svojoj rodnoj zemlji, Val Verde. Matriks prihvata zadatak zbog pretnji da će mu ćerka biti ubijena.

Po ukrcavanju u avion koji treba da ga odvede na odredište za izvršenje zadatka, Matriks ubija Enrikea koji je dodeljen da mu bude čuvar i iskače iz avion koji upravo poleće, upavši u baru. Matriks tada podešava štopericu na svom satu na tačno vreme leta aviona. Tada, primorava stjuardesu Sindi koja se nalazila na aerodromu, da ga vozi kolima prateći Salija i ona na kraju pristaje kada sasluša razlog (želja Matriksa da oslobodi ćerku). Oni uspevaju da stignu Salija na usamljenom putu izvan grada i Matriks ga ubija bacivši ga sa litice. Tada se odvoze do motela gde je Sali odseo. Kada Kuk, bivša zelena beretka ulazi u sobu sukobljava se sa Matriksom i biva ubijen.

Nakon što saznaje gde se Arijusovo imanje nalazi, Matriks provaljuje u radnju sa oružjem. Međutim ubrzo dolazi policija i hapsi ga. Sindi ga oslobađa, tako što gađa policijski kombi raketnim bacačem.

Nakon što zaplene avion u marini koja je u Arijusovom vlasništvu Matriks i Sindi se upućuju na ostrvo gde se nalazi Arijus. Matriks daje instrukcije Sidni kako da kontaktira generala Kirbija i tada nastavlja ka Arijusovoj vili. U borbi koja tada sledi on ubija čitavu Arijusovu armiju. Nakon toga u vili sreće Arijusa i ubija ga pištoljem.

Matriks nalazi Dženi u podrumu, ali ga Benet pogađa u ruku. Tada Matriks izaziva Beneta na borbu noževima. Na kraju borbe Matriks ubija Beneta metalnom cevi. Nakon toga Matriks izlazi iz vile sa Dženi i sreće generala Kirbija koji mu nudi povratak u jedinicu što ovaj odbija. Film se završava poletanjem aviona u kome se nalaze Matriks, Dženi i Sindi.

## Uloge

## Remake
Osim neslužbenog ruskog remakea, Fox je najavio kako će 2012. snimiti novu verziju u kojoj bi naslovnu ulogu trebao tumačiti Sam Worthington.

## Izvori

## Vanjske veze
* Komandos fan sajt  
*